খাও ৰুম জলপান বিশেষকৈ উৎকৃষ্টমানৰ বৰাধানৰ পৰাহে তৈয়াৰ কৰা হয়। সাধাৰণতে উজনি অসমৰ ফালেহে খাও ৰুম তৈয়াৰ কৰা হয় আৰু আহোম সকলেই প্ৰথমে খাও ৰুম বনাইছিল বুলি জনা যায়। খাও ৰুমৰ ধান খিনিও তিনি-চাৰিদিন পানীত তিয়াই থৈ পিছত কেৰাহিত ভপাব লাগে। ধানখিনি হোলোঙাৰে বা কাঠৰ হেঁতাৰে ভালকৈ লৰাই থকাৰ পিছত ফাটো-ফাটো হওঁতেই পাচিত কাঢ়িব লাগে । তাৰ পাছত শুকানে কেৰাহিত অলপ সময় ভাজিব লাগে । তাৰ পাছত ধানখিনি ঢেঁকীত খুন্দি চাউল উলিওৱা হয় । ইয়াৰ পিছত এৰাতি থৈ চেঁচা হোৱাৰ পিছত চাউলখিনত অকণমান ঘিঁউ বা তেল সানি কেৰাহিত চাফা বালিৰ সতে অলপ অলপকৈ ভাজি থাকিলে খাও ৰুম ফুটি ওলাব। এই খাও ৰুম জলপান থমাদৈ বা এঁৱা গাখীৰৰ স‘তে গুৰ, কলেৰে সানি খাই বৰ সোৱাদ লাগে।

চুঙা চাউলৰ জলপান
খাও ৰুম বা হু-ৰুম
জলপান
ভজা বৰা চাউলৰ জলপান